  Майя Бывальцева 2019-тӥ арын Удмуртиын интыысь интые ветлӥсь эм огъетъёсын эмчиос 50 сюрс 525 адямиез эскеризы. Машинаос 1 сюрс 700 пол потазы, ивортэ элькунысь тазалыкез утёнъя министерстволэн пресс-службаез. Гуртын улӥсьёсты эскеризы но визь-кенеш сётӥзы терапевтъёс, неврологъёс, акушер-гинекологъёс, хирургъёс, ЛОР-эмчиос. Со сяна, тазалыксэс чакланы мылкыд карисьёс вир сётӥзы но син пушкысь давленизэс эскеризы, ЭКГ, УЗИ, флюорография, маммография лэсьтӥзы. Эм огъетъёс 100 адямилэсь ӧжыт улӥсен гуртъёсы но вуылӥзы Эскеронъёслы йылпумъянъёсъя 5 сюрслэсь трос адямиез ватсаса эскеронъёсы ыстӥзы, 1 сюрс 431 муртэ чакласа возёзы. Тодэ вайытом, Росси азьмуртэн Владимир Путинэн кичӧлтэм «Здравоохранение» йӧскалык ӵектос улсын кылем арын шуркынмонэ Удмуртие интыысь интые ветлӥсь тямыс эм огъетъёс вуизы.  Тегъёс: Тазалык Ижкар Удмуртия гурт тазалыкезутён 100ар  